Nordjylland Politi fik torsdag aften en anmeldelse om, at en 66-årig kvinde var fundet liggende livløs i vandet ved en strand på Læsø. Det er uklart, hvad der er sket, men ifølge Nordjyllands Politi er der umiddelbart ikke noget mistænkeligt ved dødsfaldet. Måske kan kvinden have fået et ildebefindende og være druknet i det lave vand. Der holdes ligsyn fredag morgen, og herefter afgøres det, om kvinden skal obduceres, så dødsårsagen kan blive opklaret. Det er det andet dødsfald i vandkanten på Læsø på blot et døgn. Onsdag aften blev en 45-årig mand fundet død.

Opsummering:
En kvinde blev torsdag aften fundet livløs i vandet ved Læsø.